open-index/open-wikipedia-markdown huggingface dataset:
RC Woaregem

**RC Woaregem** is nen voetbolclub uut Woaregem.

## Olgemeen
Under stadion ligt in de Mirakelstrate in Woaregem, moar als ze ton ne kee in eeste zoudn zittn, zoudn ze moetn speeln in et Regenboogstadion in Woaregem. Da is 't stadion van den Essevee.

## Resultoatn
*RC Woaregem speelde in 2006-2007 in twidde klasse, moar ze liggn d'r uut. In 2007-2008 speeln ze were in derde klasse, tegaare mee Ronse.
*In 2013-2014 zyn ze gezakt noa Vierde Klasse A.
*In 2015-2016 zyn ze gezakt noa Êeste Provinciale West-Vloandern
## Externe koppelienge
*Under ne site
Sluus (gemêente)

**Sluus** of **Sluys** (Nederlands: *Sluis*) is e gemêente in 't westn van Zêeuws-Vloandern, in d'Hollandsche provincie Zêeland, die tout stand gekommn is achter de gemêentelike herindêlienge van 1 januoari 2003, deur de fusie van de vroegere gemêentn Ôostburg en Sluys-Eirdnburg. De gemêente is genoemd noa 't stadje Sluys, moa 't gemêenthuus stoat in Ôostburg. De gemêente telt oungeveer 23.000 inweuners (2023) en het een ippervlakte van 307&nbsp;km² (woavan 29&nbsp;km² woater). 

Tourisme is e belangryke bronne van inkomstn in de gemêente.
 
## Plekkn
De gemêente Sluus telt e twientigtal officiële plekkn en e grôot dêel nie officiële wykn. D'hoofdplekke is Ôostburg. Sluus is één van de minst bevolkte Hollandsche gemêentn.

;Steedn en dorpn

;Wykn
vb. Cadzand-Bad, Nieuwvliet-Bad, Turkeye

## Externe koppeliengn
* Touristische website van de gemêente Sluus (gearchivêerd)
* Plaatsengids
* AlleCijfers

links|thumb|Sluus in mei 2006: e groene gemêente
De Lustige Velodroom

thumb|<center>De Velodrome nie verre van de Piere
thumb|<center>Kluchtige velo's ip de Velodrome
thumb|<center>De Velodrome
**De Lustige Velodroom** of de **Velodrome** in Blanknberge, is êen van de gekendste touristische attracties, die ieder seizoen duzendn bezoekers antrekt, moa nog vele mêer duzendn kykers. ’t Is ’n outn  veloboane die ip den dyk stoat nie verre van de Piere. Je kunt er roundjes ryen ip kluchtige velo’s. ’t Bestoat al sedert 1933.

’t Is open vanof de poasvakantie tout en met ‘t derde weekend van september. De piste wordt in september hêlegans ofgebrookn en in moarte were ipgebouwd.
## Eeste generoatie
In 1933 wilde Alfons Monbaliu velo’s vereuren ip de zêedyk. Da mocht nie en Alfons kwam ip ‘t lumineus gedacht van e velodrome te bouwen ip ‘t strange, an den ôostkant van de piere.
Gin kluchtige  velo’s  moar  ‘n 30-tal geweune kindervelo’s. Alfons makte wel een oude velo met grôte wielen, die ip de piste stound vo versierienge. Omdat de bezoekers alsan moa vroegen van met die velo te meugn ryen, bouwde Alfons ’n poar  “kluchtige  velo’s” en azo is de Velodrome geboren.
Achter den oorloge veruusde de piste noa de plekke van nu, an de westkant van de piere.
## Twidde generoatie
In 1957 pakte Louis Monbaliu de piste van zyn voader over. Louis was ip da moment een bekende velo-acroboat. Binst den oorloge trad ‘n al ip en ook d’r achter toogdet ie overal z’n kunstn met de velo. Je balanceerdege azo ip den top van de piere met een êenwieler binst dat er vele toeschouwers stoundn te kykn.
In dien tyd brakt ’n ook ‘t weireldrecord afstand me z’n êenwieler.
 
Louis breidege ook de veloverzoamelienge uut met de ovoale wielen, de rik-an-rik-tandem, de wipzoate, de swingbike, Maradonna, de achteruuttrapper en de specialiteit van ‘t uus de plôoivelo.
 
In de joaren ‘70 en ‘80 gerakte de velodrome gekend deur under doagelikse veloshows. De twi zeuns en dochter van Louis voerdn ‘n doageliks showspel ip, met de grotste velo (wieldeursnee 1,4m.) en ‘t allerklêenste velootje (wieldiameter 5 cm.).
## Derde generoatie
Thierry, die al me voader Louis meewerkte ost ’n klêne was, pakte in 1990 tegoare me z’n vrouwe Nancy Hinderyckx (dochter van oud Club Brugge speler ’Bibi’) de velodrome over. En volgens de familietraditie et ’n de collectie kluchtige velo’s nog uutgebreid met ounder andere de lambadavelo.
## Vierde generoatie?
Thierry en Nancy en e zeune en e dochter. Of dan zynder de traditie goan vôortzettn, goat den tyd uutwyzn.
## Ip verplatsienge
*Ieder joar stoan ze met een klêne geïmproviseerde ’Lustige Velodroom’ ip de kerstmarkt van Brussel.
*In december 2006 stoundn ze vo den êeste ki met de volledige piste ip verplatsienge met de “Velofollies” Kortryk XPO, ’n velo-evenement in de Kortrykse hallen. 
## Externe koppelienge
*De Lustige Velodroom
Dizzêle

**Dizzêle** (Nederlands: *Dudzele*) is een dorp ip e poar kilometers van Brugge, woarvan dat 't een dêelgemêente is.

## Geschiedenisse
Dizzêle is een oede parochie. In 704 is 't doming *Dudece* geschounkn gewist an de Sint-Pietersabdye van Gent.

Dizzêle et een kerke me twi torrn: d' allêenstoande torre is in Romoanschn styl en is gebouwd gewist in de 12ste êeuwe. De kerke zelve is moar in 1871 gebouwd, moa bepoalde dêeln zyn nog uut de 17ste êeuwe. D' oudste torre was feitelik een oektorre van e veel grottere kerke. D' oude kerke is ofgebrookn gewist in de 17ste êeuwe deur de Geuzn.
thumb|left|Sint-Pietersbandenkerke

## Beziensweirdigheed'n
:15px *Kyk noa [[Bouwkundig erfgoed in Dizzêle]]*
Leonardo da Vinci

[thumb|right|Blommentapyt van de 'Man van Vitrius' van Leonardo da Vinci in [Brugge]]
**Leonardo da Vinci** (oenbekend (Itoalië), 15 april 1452 - Cloux (nu Clos-Lucé) (Vrankryk), 2 meie 1519) wier geboorn ols de bastoardzeune van een notoaris en een boerinnetje. Je was een beroemden Italioansen architect, uutviender, ingenieur, filosoof, sterrekundigen, nateurkundigen, scheikundigen, biltouwer, schryver, schilder en componist uut de pèriode van de Renaissance. Je wordt anzien ols het schoolvoorbild van et renaissance-ideal van de *uomo universale* en ols genie.

't Mêest gekend is 't ie deur zun schilderyen: Et *Laste Avoundmoal*, de *Mona Lisa* vo der moar een poar te noemn. Van de bilden dat ie gekapt eet is 't er gèn èèn bewoard gebleevn. Der zyn de latste joarn verschilligste schryvers die sugereern dat er in z'n schilderyen verborgen boodschappn zitten womee dat ie teegn de kerke protesteerde zounder dan ze da zelve deur aan. De populairsten van die schryvers is Dan Brown me z'n *Da Vinci Code*, mo vele beter is Javier Sierra me *Het Laatste Avoundmaal*.

Neffest kunstenoare was 't ie ook nog uutviender-ingenieur. Je schrêef styf veel ip in z'n antekenboeken, wo dan der bikans 8000 bladzyden van were gevounden zyn. Da were vienden is mo in de 19ste êeuwe gebeurd. Volgenst sommigste was Leonardo z'n tyd verre voruut en was 't ie een echte genie. Andere wyzen der ip dat er in dien tyd vele uutvienders-ingenieurs woaren (kyk mo no Simon Stevin) die ol under gedachten ip papier zettigen vor on ze deur den èèn of den anderen keunink e kè gevroagd wieren vor under me 't êen of 't ander t'elpen, mêestol in probleemn van orloge. 

## Externe koppeliengn
Leonardo zun schilderyen
Regio

Ne **regio** kan zowel nen geogroafischn lik territorioaln entiteit zyn:
#Regio (geogroafisch): e geogroafische streke die eigen fysieke kenmerkn vertoont
#Regio (België): België bestoat uut drie federoale regio's of gewestn (Vlams Gewest, Woals Gewest en Brussels Ôofdstedelik Gewest)
#Regio (Duutsland): Duutsland es e federoal land mei 26 deelstoatn
#Regio (Iengeland): Iengeland is verdêeld in negen regio's die elk uut één of mêer groafschappn (county's) bestoan
#Regio (Spanje): Spanje es e federoatie die bestoat uut 17 autonome regio's
#Regio (Vrankryk): Vrankryk es bestuurlik upgedeeld in 26 regio's
#Regio (Europa): Ook de EU eit e hele reekse regio's erkend, *et Europa van de regio's*
Koersvelo

[Klassieke koersvelo woamee da [Eddy Merckx een weirelduurrecord eit gereen|thumb]]
thumb|Enigte ounderdêeln van ne velo
Ne **koersvelo** es e sorte van velo die specioal gemakt es vo mee ip de boane te koersen.
Koersvelo's zyn zô gemakt da ze zo lichte meuglik zyn, mo toch voldoende stevig.  

## Van stoal na carbon
An de vorm es 't er sedert d'uutvindienge van de velo nie hêel vele veranderd, mo wel an de materioaln woavan da koersvelo's gemakt zyn.  't Es nen trend vo de velo zo lichte en zo aerodynoamisch meuglik te moakn.  Woa da de frames ('t "skelet" van de velo, 't ginne da je der nie kunt vandoen: de fourches, ...) eertyds van stoal gemakt weirdn, zyn ze nu meestol van carbon (e lichte, mo styf arte kunststoffe), titanium, aluminium of e mingelienge.
Ne typische amateur koersvelo weegt tegenwoordig oby de 10 kilo's (of 'n twuk minder).  Van de UCI mag ne koersvelo in officiele wedstrydn nie minder of 6,8 kilo's wegen.

## Velogroepn
Ne velogroep is de verzoamelnoame van olles an de velo da gin dêel es van 't frame: de derailleurs, de vitessen, de speekn, de ketting, de frings, ... 
Gekende merkn die hêle velogroepn ip de markt briengn, es 't Japanese Shimano en 't Itoalioanse Campagnolo. 
Ontwikkelingn in de velogroepn: sedert midden de joarn '90 de klikpedoale, geïntegreerde vitessen, ...
Regio (Vrankryk)

thumb|<div class="center">De Fransche regio's vanof 1 januoari 2016</div>
De Fransche regio's zyn d'ogste besteurlikke entiteiten in de Fransche Republiek, up de nationoale overeid na.

## Besteurlik
In tegenstellienge tot de Belgsche regio's ein de Fransche regio's helegansn gin autonomie. Z'ein gin eigen parlement, regerienge of executieve en keun dus ook gin eigen wettn stemmn. 't Fransche es osan een unitaire stoat gebleevn.

Sinsn 1982 ein de regio's wel eigen gewestroadn (*conseillers régionaux*) die olle zes joar direct verkoozn zyn. Under rolle es beperkt tot openboare dienstverlenienge (*services publics*). Ze krygn van de nationoale overeedn wel grote sommn geld toegeschoovn die ze zelve meugn besteen.

Olle regio's bestoan uut één of meerdere klindere besteurlikke entiteitn, de departementn.

In juli 2014 èt 't Frans Parlement e wet gestemd over e fusie van de regio's. Vanof 1 januoari 2016 is 't antal regio's verminderd van 22 noa 13. 
## Regio's
Wim Vansevenant

**Wim Vansevenant** (Diksmude, 23 december 1971) wos nen West-Vlamsche coureur. 't Wos nen typieschn knecht: y won zelve nie vele, moar y wos van goudweirde vo zynen kopman.

## Carrière
Wim Vansevenant es prof gekoomn in 1995, by Vlaanderen 2002 - Eddy Merckx. Y es doa vier joar by gebleevn, doarachter volgdn korte contractn by klindere ploegn. Vanof 2003 es't y by de Lotto ploeg gekoomn en y es doar gebleevn. 

In ol die joarn eit ie 2 keirs gewonn: in 1996 in de Rounde van de Vaucluse, en in 2000 in Ninove.

Opmerkelik wos ouk zyn prestoasje in de Rounde van Vrankryk. Doar is 'n drie keirs 'n latsn endigd in 't algemêen klassement (wuk dan ze *rôon lanteirn* noemn), en dat is e recor.
12 oktober

**12 oktober** is den 285stn dag van 't joar (286stn dag in e schrikkeljoar) in de gregorioansche kalender. 't Volgn nog 80 doagn toet 't ende van 't joar.
## Geboorn
* 1745 - Félix María Samaniego
* 1915 - Albert Depreitere
* 1980 - Ann Wauters

## Gestorvn
* 1576 - Maximiliaan II
* 2009 - Frank Vandenbroucke (coureur)
23 december

**23 december** is den 357stn dag van 't joar (358stn dag in e schrikkeljoar) in de Gregorioansche kalender. Der volgn nog 8 doagn toet 't ende van 't joar.

## Gebeurtenissn
* 1482 - Vrede van Atrecht, ofgeslootn tusschn Maximiliaan van Oostnryk en Lodewyk XI van Vrankryk.
* 1909 - Albert I van België bestygt de trôone

## Geboorn
*1943 - Johan Taeldeman, Vlamsche toalkundign
*1971 - Wim Vansevenant, West-Vlamsche coureur
## Gestorvn
*918 - Konrad I van Oost-Francië
*1739 - John Vanderbank, Iengelsche portreitschilder en boekillustrateur
Ann Wauters

thumb|right|250px|Ann Wauters by de West-Vlamsche jeugd
thumb|Open LFB 2014
**Ann Wauters** (Sint-Niklaas, 12 oktober 1980) is e Vlamsche basketspeelster.

Ze begost te baskettn os ze 12 joar oud was by Osiris Aalst. Z'is al vuuf kêers verkoozn tout Europeesche speelster van 't joar en z'is d'êeste en ênigste Belgische speelster die in den Amerikoanschn WNBA speelt, den NBA vo vrouwn, de mêest prestigieuze basketcompetitie, met de beste spelers ter weireld.  Z'is 1.93 m grôot en ze speelt ip de centerpositie. Ze speelt me numero 12, heur geboortedoatum. 

Heur manager is de West-Vlamsche basketster Sarah De Clerck uut Kortryk, dochter van Stefaan De Clerck.

In november 2010 lat Ann Wauters weetn da ze tydelik stopt mè baskettn omda z'in verwachtienge is van heur êeste kiendje. 
## Palmares
### Clubs
*Europa:
**Osiris Aalst (Jeugd en D1)
**1995-1998:  Osiris Aalst (D1)
**1998-2004:  USVO Valenciennes
**2004-2007:  VBM Sgau Samara 
**2007-2009:  CSKA Moskou 
**2009-2011:  UMMC Ekaterinburg 
**2011-2012:  Ros Casares Valencia
**2012-2013:  Galatasaray SK
**2013-2014:  UMMC Ekaterinburg 
**2014-2015:  ESB Villeneuve-d'Ascq 
**2015-2016:  Royal Castors Braine
*WNBA:
**2000-2003: Cleveland Rockers (USA)
**2004-2007: New York Liberty (USA)
**2008-2009: San Antonio Silver Stars (USA)
**2012: Seattle Storm (USA)
*Zuud-Korea:
**2003: Samsung Life Bichimi 
**2006: Samsung Seoul

### Pryzn
*1995: Bronzn medaille (EC vo kadettn)
*1997: Beker van België (Juniors)
*1997: MVP: European Olympic Days for Young
*1999: Belgische Speelster van 't joar
*2000: WNBA Draft (1st position)
*2001: Kampioen van Frankryk (Valenciennes)
*2001: Europeesche speelster van 't joar
*2001: Beker van Frankryk
*2001: MVP Euroleague Final Four
*2002: Kampioen van Frankryk (Valenciennes)
*2002: Beker van Frankryk
*2002: FIBA Euroleague Kampioen
*2002: Open LFB Winner
*2002: MVP Euroleague Final Four
*2002: Europeesche speelster van 't joar
*2003: Kampioen van Frankryk (Valenciennes)
*2003: Vice-Kampioen Zuud-Korea
*2004: Winnoare: "Tournoi de la Fédération", Frankryk
*2004: FIBA Euroleague Kampioen
*2004: MVP Euroleague Final Four
*2004: Kampioen van Frankryk (Valenciennes)
*2004: Beker van Frankryk
*2004: Europeesche speelster van 't joar
*2005: FIBA Euroleague Kampioen
*2005: Kampioen van Rusland
*2005: Europeesche speelster van 't joar
*2006: MVP Russische Cup Final
*2006: Beker van Rusland
*2006: FIBA Euroleague vice-kampioen
*2006: Kampioen van Rusland
*2006: Kampioen van Zuud-Korea
*2007: Beker van Rusland
*2007: Euroleague finalist (3e)
*2008: Europeesche speelster van 't joar

## Zomer 2008
Ann Wauters speelt in de zomer van 2008 in de WNBA-competitie by de San Antonio Silver Stars. De coach is Dan Hughes, die by de Cleveland Rockers in 2000 heur êeste coach was in de WNBA. De competië begunt de 17ste meie, een poar doagn achter de Russische finale. Ann Wauters speelt in de zelfste zoale lik de in Brugge geboorn Tony Parker, die by de San Antonio Spurs speelt in den NBA.
## Externe koppeliengn
*  Profiel LFB
*  Profiel FIBA
Thor

right|thumb|250px|Thor's gevecht tegen de reuzn, deur Mårten Eskil Winge, 1872
**Thor** is den god van den dunder en den bliksem en van den orloge by de Germoann. De west-Germoann noemdegen em **Donar**. Thor is de zeune van Odin en de reuzinne Jörd. Ze vrouwe noemt Sif, mo der is nie vele over ur gekend buutn da ze goukdn oar eet, dan de dwergen vor ur gemakt en achter da Loki, den intrigant van de Germoanse goodn, ol ur oar afgesneen aat. Je kut em erkenn an z'n rost oar en z'n woestn board.

Thor rydt in een karretje da voorsgetrokkn wor deur twêe gêtebukkn, *Tanngniost* (tangdenknarser) en *Tanngrisnir* (tangdenknetteroare). Ost y ip zyn tochtn ounger eet kut y zyn bukkn rosteren en ipeten, en ost y gedoan eet moet y mo een overschotje van under anraakn en ze kommn were levend en ze kunn geweune were verdertrekkn.

Thor eet 3 attribuutn die em de sterkstn van de goodn maakn, nog sterker zelfs dan Odin:
* J'eet een amer, *Mjöllnir*, de vermorzeloare, die gemakt is deur den dwerg Brokk. Os Mjöllnir gesmeetn wordt, kêert y oltyd were no den deen die em gesmeetn eet. Uut Mjöllnir kommn der vierbollen en bliksems. 
* J'eet een centeure, *Megingjord*, die em twêe kêern zo sterk makt of dat y ol is.
* J'eet twêe yzern andschoenn, *Jarn Griepr*, wodat y Mjöllnir ku vastoedn.

De west-Germoanse name van Thor, Donar, eet de name gegeevn an et fenomeen 'dunderen' en ook an den dag die z'n name draagt, noamelik dunderdag.
Strange

[thumb|<center>Strange van [Ostende (stad)|Ostende]]
Een **strange** of **strand** is e vlakke stroke land langs de zêe, oceoan of meer, die bestoat uut zand (lik an de Vlamsche Kust), stêens of schelpn.

In de zomer wordt ’t strange dikwyls gebruukt als recreoatiegebied, woa da je kunt zunn, zwemmn en speeln. Soms wordn d’r ook ligzetels, cabientjes en parasols vereurd. En in de winter kun je d’r goan uutwoaien en genietn van de zêelucht.
[thumb|left|<center>Strange van [Koksyde]]
Kusttram

[thumb|300px|<center>Kusttramroute ([http://sharemap.org/public/Belgian_Coast_Tram interactieve koarte])](https://vls.wikipedia.org/wiki/Ofbeeldienge:Kusttram_schema.svg)
thumb|300px|<center>Kusttram
thumb|300px|<center>Tramstoatie van D'n Oane
thumb|300px
thumb|300px|<center>Tramstoatie Ostende(toet 2019)
thumb|300px|<center>Tramrails by D'n Oane
De **kusttram** is een oopnboar vervoermiddel langs de Vlamsche Kust. De lyne begunt in Knokke dichte by de Ollandsche grenze en endigt in De Panne dichte by de Fransche grenze. ’t Is me z’n 67&nbsp;km de lankste tramlyne ter weireld. De tram wordt sedert 1991 geëxploiteerd deur de Vlamsche Vervoermoatschappye De Lijn.

## Zones
Lyste van Vlamsche (dêel)gemêentes me zones van de kusttram. 
* De Panne, zone 1
* Koksyde, zone 2
* Ôostduunkerke, zone 3
* Nieuwpôort, zone 4
* Lombardsyde, zone 5
* Westende, zone 5
* Middelkerke, zone 6
* Raversyde, zone 7
* Ostende, zone 8
* Brèènienge, zone 9
* D'n Oane, zone 10
* Wendune, zone 11
* Blanknberge, zone 12
* Zêebrugge, zone 13
* Heist, zone 14
* Knokke, zone 15
## Kusttramhaltes per gemêente
### De Panne
* De Panne-Station
* De Panne-Plopsaland
* De Panne-Moeder Lambic
* De Panne-Kerk
* De Panne-Esplanade
* De Panne-Centrum
* De Panne-Golfstraat
### Koksyde
* Koksijde-Sint-Idesbald
* Koksijde-Ster der zee
* Koksijde-Bad
* Koksijde-Lejeunelaan
### Oostduinkerke
* Oostduinkerke-Schipgat
* Oostduinkerke-Bad
* Oostduinkerke-Duinpark
* Oostduinkerke-Groenedijk-Bad

### Nieuwpôort
* Nieuwpoort-Zonnebloem
* Nieuwpoort-Bad
* Nieuwpoort-Ysermonde
* Nieuwpoort-Cardijnlaan
* Nieuwpoort-Stad

* *Toet 2012*
** Nieuwpoort-Kerk (Tusschn Nieuwpoort-Bad en Nieuwpoort-Zonnebloem)
### Lombardsyde
* Lombardsijde-Schoolstraat (vanof mei 2019)
* Lombardsijde-Zeelaan (vanof mei 2019)

* *Toet mei 2019*
***Lombardsijde-Y.M.C.A*
** *Lombardsijde-Dorp*
** *Lombardsijde-Bad*
### Westende
* Westende-Sint-Laureins
* Westende-Bad
* Westende-Belle Vue
### Middelkerke
* Middelkerke-Krokodil
* Middelkerke-Verhaeghelaan
* Middelkerke-Casino
* Middelkerke-De Greefplein
### Raversyde
* Raversijde-Domein Raversijde
### Ostende
* Oostende-Raversijde
* Oostende-Ravelingen
* Oostende-Mariakerke-Bad
* Oostende-Northlaan (*Vroeger : Oostende-Media Center*)
* Oostende-Renbaan
* Oostende-Koninginnelaan
* Oostende-Marie-Joséplein
* Oostende-Station
* Oostende-Weg naar Vismijn
* Oostende-Duin & Zee
### Brèènienge
* Bredene-Aan Zee
* Bredene-Campings
* Bredene-Renbaan
### D'n Oane
* De Haan-Vosseslag
* De Haan-Preventorium
* De Haan-Aan Zee
* De Haan-Waterkasteellaan
* De Haan-Zwarte Kiezel
### Wendune
* Wenduine-Sun Parks
* Wenduine-Molen
* Wenduine-Centrum
* Wenduine-Manitoba
* Wenduine-Harendijke
### Blanknberge
* Blankenberge-Markt
* Blankenberge-Station
* Blankenberge-Pier
* Blankenberge-Sealife-Floreal
* Blankenberge-Duinse Polders
### Zêebrugge
* Zeebrugge-Strandwijk
* Zeebrugge-Vaart
* Zeebrugge-Kerk
* Zeebrugge-Zeeluis
### Heist
* Heist-Dijk
* Heist-Heldenplein
* Heist-Duinbergen
### Knokke
* Knokke-Watertoren
* Knokke-Station

## Externe koppelienge
* Officiële website van de Kusttram
Frigg

right|250px|thumb|<center>Frigg spint de wolken
**Frigg** is de vrouwe van Odin, den ippergod van de Germoann. Z' is de beschermgodinne van de vruchtboareid, et uwelik, et moederschap, de liefde en de sexualiteit. Ze stoat de vrouwn by on ze moetn bevollen en ze zorgt eigenlik vo de vrouwn in 't olgemêen.

De kienders van Frigg zyn Baldr, ur lievelienkstje, en Hodr. Ur stiefkienders zyn Hermóðr, Heimdall, Tyr, Vidar, Váli, en Skjoldr. Thor, de god van de dunder, is oftewel ur broere of ur stiefzeune.

Frigg is d'ênigste die neffest Odin mag zittn ip *Hlidskjalf*, de trône van worip dan ze hêel 't universum kunn zien. Os ze een momentje vry is zet z' ur achter ur spinnewiel.
Linsele

**Linsele** (Frans: *Linselles*) es e Fransjke gemeente geleegn in et Noorderdepartement.

## Liggienge
Linsele makt deel uut van et arroundissement Rysel. 't Ligt tusschn de Fransjke gemeentn Busbeke (Frans: *Bousbecque*), Wervik-Zuud (*Wervicq-Sud*), Ronk (*Roncq*), Bonduwe (*Bondues*) en Kiezenet (*Quesnoy-sur-Deûle*).

## Beziensweirdigheedn
**Eglise de la Nativité*: neogotische kerke, bestoat helegansn uut betong.

## Toale
Linsele is êen va de drie gemêentes van 't Fransjke woar da d'oude garde nog Werviks klapt. D'andere 2 zyn Wervik-Zuud en Busbeke. 't Enigste verskil tusschn et Werviks van Linsele en da van Wervik zelve is da de Linselenoars ni klappn va Wervik-Zuud of de Fransjke stroate moar va *Wervik Frans*.

## Demografie
*1800: 3057 inweuners
*1851: 3638 inweuners
*1901: 4863 inweuners
*1954: 5499 inweuners
*1975: 6504 inweuners
*1999: 7876 inweuners

## Bekende Linselenoars
*Patrick Gallois, flutist en dirigent.
*Jonas Bering, muzikant
thumb|left|De betong kerke van Linsele
thumb|left|Kapelletje in 't centrum
Odin

**Odin** is den ippergod by de Germoann.  De Zuud-Germoann noemdegen em **Wodan**.  J'is de zeune van Borr, die de zeune was van Buri, en van Bestla, die de dochter was van 'n reus. Ze vrouwe was Frigg. Odin was ook nog de god van de wyseid, de tovenoarye en de dichtkunste.

't Ope me z'n broers Wili en We aat y den oerreus Ymir versleegn en mè zyn lichaam en z'n bloed en ze Midgard, de weireld van de menschn gemakt.

Odin a styf veel naamn. Soms noemdegen z'em de *Wandeloare* omdan der styf veel veraaln zyn woarin dat y over de weireld roundlopt, geklêed in 'n blauwe mantel en 'n oed met 'n sloppe board ip ze kop, en ounverwacht ipduukt woa dan ze em nodig en. Een andre name was *Êenôge* omdat y een ôge ipgofferd aat an Mimir, den bewaker van de bronne van de wyseid, vor van die bronne te meugen drienkn.

De Zuud-Germoansche variant Wodan eet de name gegeevn an den dag die z'n name draagt, noamelik oensdag of woensdag (Iengels: Wednesday, Fries: woansdei).
Baldr

thumb|De dôod van Baldr deur Eckersberg (1783-1853)
**Baldr** is de twidde zeune van Odin en Frigg. Der was gin schondre god die mêer geirn gezien wierd of Baldr. In de *Poëtische Edda* stoat der over em:
*...ok er frá honum gott at segja. Hann er svá fagr álitum ok bjartr svá at lýsir af honum...* (...over em is 't er juste moa goeds te zeggen. J'is den bestn en j'is deur iedrêen gepreezn...)
Baldr was de god van de schôoneid, de zuvereid en van 't licht. Je trouwde me Nanna en z'aan een zeuntje t'ope, Forseti, de god van de gerechtigeid. Under uus stound in Breidablik (brêe glans).

## De dôod van Baldr
Zô'n twa schôons, da kan nie bluuvn, en azo was 't ook me Baldr. Ip een nacht kreegt y styf slichte droomn en je begost oengrust te wordn. Je vertelde da an z'n ouders, die omdan ze em styf gêêrn zaagn, drikt ol de Asen (de goodn die afstamden van Odin) t'ope riepn en der wer beslootn da Odin me z'n peird Sleipnir no den ounderweireld goenk ryen vo do te vroagn wa dan die droomn wildigen zegn. Do kwamt Odin te weetn dan ze dor ol olles greid an 't maakn woarn vo Baldr te ountvangn omdat y goenk vermôord wordn deur z'n blinde broere Höder. 

Os ze da oorde liet Frigg 't vier en 't woater, 't yzer en ol d'andre ertsen, de stêenn en d'eirde, de boomn en ol de plantn, de ziektn en de vergiftn en ol de vierpôtige bêestn, de veugels en de worms zweirn dan ze Baldr noois zoun kwoad doen. Ol d'Asen woarn content, mor omdan ze oltyd wel speelveugels woarn begostn ze me van olles no Baldr te smytn: ol under wapens, stêenn, noem mor ip, mo niet kost em zêer doen. Iedrêen vound da styf gêestig, behalve Loki, die no Frigg goenk en vroeg of da echt olles en iederêen dien eed gezwoorn aad. Frigg zei dorip van ja, behalve een styf jounk plantje, de mistelplante, da nog te jounk was vo een eed te zweirn. Loki zocht da plantje en makte der een pyle van. Die pyle gaft y an den blinden Höder en je zei dat y em ook e ki mocht amuseern lik ol d'andre en dat y ook e ki moest schietn no Baldr. Os de pyle em rakte vielt Baldr drikt dôod ip de ground. Olle pogingn vor em were levend te krygn an gin resultoat en ze maktn der een styf schône begravinge van. Bist die begravinge stuuktege ook Nanna dôod en ze wier by em ip den brandstapel geleid, die Thor me z'n amer anstak. De dôod van Baldr wier deur de Asen gezien ols een êeste têekn van de Ragnarök, den oundergank van de weireld.
Zerkegem

**Zerkegem** is e dorp in de Belgische provinsje West-Vloandern en e dêelgemêente van Jabbeke. Zerkegem ligt tusschn de Polders in 't noordn en de Zandstreke in 't zuudn.

Van de dêelgemêentn van Jabbeke is Zerkegem d'oudste noame die weregevoundn is in de documentn. De noame *Sirigoheim* wordt ol in 765 vermeld. Ip 't groundgebied is ter ook e Keltische begroafplekke weregevoundn.
## Beziensweirdigheed'n
:15px *Kyk noa [[Bouwkundig erfgoed in Zerkegem]]*
Jonathan Blondel

thumb|<center>Jonathan Blondel by Club Brugge
**Jonathan Blondel** (Yper, 3 april 1984) is e Woalschn ex-foetboller, die by Excelsior Moeskroen, Tottenham Hotspur en Club Brugge speelde. Tusschn 2002 en 2004 ist'n drie kis eselecteerd ewist voe de Rôo Duvels. 
## Carrière
Blondel groeide op in Ploegsteirt, e Woalsche gemêente die flak an Mêesn legt. Zyn foetbolcarrière begoste by Excelsior Moeskroen. E wos nog moa 17 toen datn voe 'n êest ki e match in Êeste Klasse speelde (7 september 2001). 

Achter dat sezoen veruusnde na Tottenham Hotspur, e ploeg uut Lonn. E rochte mo ni van da bank doa. Toch wostn op 21 ogustus 2002 voe 'n êeste ki eselecteerd voe de Rôo Duvels.

In 2004, bistn 'n wienterstop, kochte Brugge nem over van Hotspur. E wos nogol moatig ekwetst, en doamei wostn nôois e basisspeler. In 't sezoen 2006-2007 goenk et beter en wast'n e vaste weirde op 't middnveld by de Club.
 
In januoari 2015 et'n e punt ezet achter zyn spelerscarrière.

## Eigenschappn
* Jonathan Blondel et de kwoalikke noame van e vuul spelertje te zyn. E speelt ossan verbeetn, en e zet nem ossan in, moar e goat nu en ton eki over de schreve. Doamei paktn oek dikkers gele koartn, zelfs op momentn dat hêlegansn ni nôdig is.
* Blondel is lienksbênig.
## Externe koppelienge
*Jonathan Blondel ip de site van Club Brugge
Loki

**Loki** is de Germoansche god van 't vier.  J'is de zeune van de twi reuzn *Fárbauti* and *Laufey*.  

Loki was getrouwd me *Sigyn*, woa dat y twi zeuns by aad, *Wali* en *Nari*.  By de reuzinne *Angrboda* aad y drie kienders, drie mounsters: *Fenrir*, de reuzachtigen wolf die Odin moe vermôordn ip de Ragnarök ('t ende van de weireld), *Jörmungandr*, de Midgardslange en *Hel*, de godinne van de ounderweireld woa dan de dôon zyn.

Ols god van 't vier gift y by de scheppinge de kleuren an Bifrost, de reegnboog-brugge, die Asgard en Midgard me mekoar verbiendt.

## Loki, den bedrieger van de goodn

Loki is 'n bedrieger en 'n oungelooflikken intrigant.  J'angt an mekoar van de listigeid, en die listigeid gebruukt y zowel vo ols teegn de goodn:
*Os Asgard geschaapn wordt, vraagn ze an een reus vo der een meur round te bouwen.  Omdan ze gezeid en an die reus dan ze em mo goan betoaln ost y ip tyd greed is, verandert Loki z'n eigen in een merrie vo den iengste van de reus weg te lokkn.  En deurda dien reus achter z'n peird moe zittn grakt y nie ip tyd grêed.  Deurda dien iengste die merrie besprounk wer loater Sleipnir, 't achtbênige, gevleugelde peird van Odin, geboorn.
*Loki elpt Thor vo z'n amer Mjolnir were te krygn.
*Deurdat y Idunn, die vo de appels van den êeuwige jeugd van de goodn zorgt, ountvoert beginn de goodn styf rap te veroudern.
*Loki zorgt deur een list vo de dôod van Baldr (kykt by Baldr).
Snellegem

**Snellegem** is e dorp in de Belgische provincie West-Vloandern en e dêelgemêente van Jabbeke.

Snellegem was al in de vroege middelêeuwen e Merovingisch krôondomein. ’t Ôosthof was doavan 't centrale dêel. ‘t Is vanuut Snellegem da loater de omliggnde parochies van Jabbeke, Vassenoare, Zerkegem, Sint-Andries en Sint-Michiels gesticht zyn. Snellegem is alsan e boeredorp gebleevn.

De schryver Jacob van Maerlant et in Snellegem geweund.

## ’t Bezien weird
:15px *Kyk noa [[Bouwkundig erfgoed in Snellegem]]*
* ’t Ôosthof, êen van d'oudste uut de provincie
* De Sint-Elooiskerke, met e Romaans dêel uut 1150, en e recentere beuke uut 1893
* De Boeremeuln, een oede wind- en woatermeuln


Image:Snellegem - Oosthof.jpg|'t Ôosthof
Image:Snellegem_Boerenmolen_R01.jpg|De Boeremeuln

thumb|left|600px|<center>Visvyver by de Boeremeuln
Edwin Bafcop

**Edwin Bafcop** (Poperienge, 24 december 1962) is een ex-coureur. E wos prof van 1986 tout 1993.

Zyn grotste overwinnieng wos de Grand Prix de Fourmies in 1988. Nummer twêe in die koers wos Sean Kelly, nummer drie Dirk Demol.

## Overwinniengn
* Bevern-Leie, (1990)
* Rennes, 1990
* Adinkerke (1991) 
* Kortemark (1992)

## Êreplekkn
* 2dn in 't Kampioenschap van Vloandern (1988)
* 15sn in Parys-Tours (1989)
* 13sn in Gent-Wevelgem (1991)

## Zyn ploegn
* 1986: Fangio - AD Renting 
* 1987: Hitachi 
* 1988: Hitachi - Bosal
* 1989: Hitachi 
* 1990: Isoglass - Garden Wood
* 1991: Collstrop - Isoglass
* 1992: Assur Carpets - Naessens
* 1993: Trident
Leisel

**Leisel** is e dorptje in West-Vloandern. 't Is e dêelgemêente van Alvergem sedert 1977.

De prochie en de kerke zyn vernoemd na Sinte-Moartn. De kerke, die beschermd is, dateert van round 1500. Z'is twi keirs ofebrand (in 1583 en 1909) e were erupebouwd. In 't centrum stoat de Stalyzermeuln, een outn meuln van 1804. 

Leisel adde in ogustus 2006 e premeur voe de Westoek: 't êeste *Postpunt* gienk toen oopn. Dat zyn geweune wienkels woa da je oek ku goan voe tembers te koopn, poststikkn up 't oaln, enzovodder. In Leisel is 't er dus gin officieel postkantôor ne mi.
## Beziensweirdigheedn
:15px *Kykt noa [[Bouwkundig erfgoed in Leisele]]*
left|thumb|<center>Sinte-Moarten-kerke
left|thumb|<center>Stalyzermeuln
24 december

**24 december** is den 358stn dag van 't joar (359stn dag in e schrikkeljoar) in de gregorioansche kalender. 't Volgn nog 7 doagn toet 't ende van 't joar.
## Geboorn
* 1869 - Henriette Roland Holst-van der Schalk, Hollandsche dichteresse
* 1922 - Ava Gardner, Amerikoansche actrice 
* 1931 - Vic Anciaux, Vlamschn dokteur en pollitieker
* 1947 - Norbert De Batselier, Vlamsche pollitieker
* 1962 - Edwin Bafcop, West-Vlamsche coureur
* 1968 - Marleen Renders, Vlamsche atlete
* 1973 - Francesca Vanthielen, Vlamsche presentatrice en actrice 
## Gestorvn
* 1524 - Vasco da Gama (55), Portugeeschn oentdekkiengsreiziger
* 1692 - Maria Antonia van Ôostnryk, dochter van keizer Leopold I van 't Heilig Rooms Ryk en Margaretha Theresia van Spanje
* 1987 - Joop den Uyl (68), Hollandsche pollitieker en minister-president
* 1992 - Peyo (64), Belgische striptêkenoare
* 2008 - Harold Pinter (78), Iengelsche tonêelschryver
* 2011 - Bruno Huygebaert (50), Vlamsche journalist en radiopresentateur
## Vierienge
* Kestoavend
Sient-Jan-ter-Biezn

thumb|De Sint-Janskerke in Sient-Jan-ter-Biezn
**Sient-Jan-ter-Biezn** is e prochie van Woatou. E dêel d'rvan legt oek op 't groendgebied van d'oofdgemêente Poperienge.

Ier leefde in e kluze by de kapelle Karel Lodewijk Grimminck.

## Ôorsproeng van de noame
Ôorsproenkelik verwyst de noame nar e kapelle ter êre van Sient-Jan. D'oudste geschreevn bronne dateert va 1581. Nie verre van de kapelle wost er e beke; lasen die beke groeinde d'r *biezn*. De menschen klappnde ton oek van de kapelle-in-de-biezn. Roend 1637 en ze ton de hêeln cité na die kapelle vernoemd.

## Externe koppelienge
* Mêer info
Karel Lodewijk Grimminck

thumb|Karel Grimminck
**Karel Lodewijk Grimminck** (Yper, 28 mei 1676, 12 november 1728) wos e mysticus uut West-Vloandern.

Karel Lodewijk wos 'n oudstn zeune va Pieter Frans Grimminck e Cornelia Verbaere. En adde een ouder zuster, moa ze goenk dôod a ze tien joar wos. En adde nog vier joungere broers en êen zuster. 

Grimminck is paster ewyd in Dôornik in 1700. Doarachter krêeg 'n parochies: êest in Ramskapelle, doarachter Zuudkote, en uutendelik in Koaster (Caëstre). Van 1714 of goenk 'n na Sient-Jan-ter-Biezn, woa dat 'n leefde lik e kluzenoare, e mystike tekstn schrêef. 
E legt begroavn in de kerke va Woatou.

De lyfspreuke va Karel Lodewijk Grimminck wos *God is het al, en de reste 'n is niet*.
12 november

**12 november** is den 316stn dag van 't joar (317stn dag in e schrikkeljoar) in de gregorioansche kalender. 't Volgn nog 49 doagn toet 't ende van 't joar.
## Geboorn
* 1840 - Auguste Rodin, Franschn beeldhouwer
* 1970 - Ben Weyts, Vlamsche polletieker
* 1974 - Ralf Krewinkel, Hollandsche polletieker
## Gestorvn
* 1728 - Karel Lodewijk Grimminck, West-Vlamsche mysticus
1676

1673 - 1674 - 1675 - **1676** - 1677 - 1678 - 1679
't Joar **1676** is 't 76e joar in de 17e eeuwe volgenst de christelikke joartellienge.
## Geboorn
;meie
* 28 - Karel Lodewijk Grimminck
## Gestorvn
;april
* 29 - Michiel de Ruyter, Nederlandschn admiroal
Dunderdag

De **dunderdag** is de vierden dag van de weke. Ze komt achter woensdag en vo vrydag. Dunderdag is genoemd no Donnar, de West-Germoanse name vo Thor, den dundergod binn de Germoansche mythologie.

## Bekende dunderdoagn
* Wittn Dunderdag: 'n dunderdag vôorn Poaschn. Christnn erdenkn ton 't Laste Avondmaal va Jezus mi zyn apostels.
* Emelvoart: volt ossan op 'n zesn dunderdag achter Poaschn.
* Thanksgiving Day: e fêestdag in Amerika, die mêestol volt op 'n viern dunderdag va november.
* Zwortn Dunderdag: de beurskrach van 1929 viel op e dunderdag (24 oktober).
Woensdag

**Woensdag** of **Oensdag** is den derden dag van de weke. Je komt achter diesndag en vo dunderdag. Den dag is genoemd achter Wodan, 't zuud-Germoanse equivalent van Odin, den ippergod van de Germoansche mythologie. 

Volgenst den bybel ee God ip de woensdag de zunne en de moane gemakt.

Woensdag es nen specioaln dag voo scholiern in vee landn, omda ze ton nen oalvn dag nie noo schole moetn.

## Bekende woensdagen
* Assewoensdag: is den èèsten dag van de vastn vo de Christnn. 't Is gebruuklik dat er ip dien dag no de messe gegoan wordt vor een kruustje van asse ip je voroofd te krygn.
* Sheffield Wednesday is een Iengelse voetbolploeg, ipgericht ip woensdag 4 september 1867
Diesndag

**Diesndag** is de twidden dag van de weke. Ze komt achter moandag en vo woensdag. Den dag is genoemd achter Tyr, den god van den orlôge van de Germoansche mythologie.
Moandag

**Moandag** is den êestn dag van de weke. Ze komt achter zundag en vo diesndag. Den dag is genoemd achter Mani, de god van de moane in de Germoansche mythologie.

## Betêkenisse
In de Westerse weireld es de Moandag mêestol den êestn dag van de weirkweeke. Da komt tot uutienge ip veel verschillnde maniern:
* 'I Don't Like Mondays', een liedje van de Boomtown Rats, over Brenda Ann Spencer die in 1979 schôot up schoolkienders en 2 menschn kokkeduunde. An de flikkn vroegn vowuk da ze dat edoan adde, zei ze: "I don't like mondays."
* 'Morgen Maandag', een TV-programma ip de VRT uut 1993, dat speelde me het typische zundagoavnd gevoel va veel Vloamiengn.
* O nen auto van slichte kwaliteit es, gebruukn de minsn nogol dikels de uutdrukkienge 'ie wos gemakt ip nen moandag'.
Zundag

**Zundag** is de zevensten dag van de weke. Ze komt achter zoaterdag en vo moandag. Den dag is genoemd achter Sol, de godinne van de zunne van de Germoansche mythologie.

Volgenst den bybel rustige God ip de zundag uut achter dat ie de scheppinge gedoan aat.

## Bekende zundoagn
* **Bloody Sunday**: het neersloan van een betôgienge van de Ierse Katholiekn in Nôord-Ierland ip 30 januoari 1972, woarby da't er 13 minsn dôogeschootn zyn deur de Britse politie. Et es verêeuwigd in et liedje 'Sunday Bloody Sunday' va U2.
* **Pomezundag**: erdenkienge van 'n intocht van Jezus Christus in Jeruzalem
* **Poaschn**: erdenkienge van de verryzenisse van Jezus Christus.
* **Sieschn** of **Pienkstern**: erdenkienge van 'n dag woarup dat d'Illige Gêeste ounder de vorme van toengn van vier over d'aposteln kwam.
Oukne

**Oukne**  (Nederlands: *Oekene*) is een dorp in de Belgische provincie West-Vloandern en een dêelgemêente van Roeseloare. D'r zyn oungeveer 2000 inweuners. 

Oukne grenst an Rumbeke, Yzegem en Wienkel.

## 't Zien weird
:15px *Kykt noa [[Bouwkundig erfgoed in Oekne]]*
*De Sint-Moartnskerke is een gotische kerke uut de 15de êeuwe met een classicistisch orgelfrount uut 1779-1781. 
*Ip 't monument by de kerke ter êre van de gesneuveldn binst den Êestn Weireldoorloge stoat d' oude schryfwyze van 't dorp: "Ouckene".

Ofbeeldienge:Oekene Sint-Martinuskerk.JPG|Sint-Martinuskerke
Ofbeeldienge:Oekene Neogotische pastorie.JPG|Neogotische pastorie

## Evenementn
*De Gardebou-fêestn, iedere derde zundag van de moand september. De fêestn stoan in 't têekn van de velo. D'r is ook een gardeboustoet woarin dat iederêen van 't dorp mag meeloopn mè zyn zelve in mekoar geknutselde velo. D'r is ook e wedstryd an verboundn. 
*Oukne kerremesse begunt met de Gardeboufêestn en deurt êen weke. Den illigen Cornelius wordt ton gevierd.
1728

1725 - 1726 - 1727 - **1728** - 1729 - 1730 - 1731
't Joar **1728** is 't 28e joar in de 18e eeuwe volgenst de christelikke joartellienge.
## Gestorvn
;november
*12 - Karel Lodewijk Grimminck
Germoansche mythologie

De **Germoansche mythologie** is de verzoamelinge van de veroaln dan de Germoann gebruuktn ols verkloaringe vor 't oenstoan van de wêêreld (in under geval eigentlik 'wêêrelden', wan zaan der 9), et leven en ol de fenomeenn die under leevn bepaaldn.  

De Germoansche mythologie is een styf ryke en complexe mythologie.  Der wordt dikkels een verschil gemakt tussn de Noordse en de Germoanse mythologie, mo ze gelykn styf veel ip mekoar, 't is vorol in de benoamingn dan ze soms verschiln.   

## Bronn
Vele der van is verloorn gegoan me d'ipkomste van et Christendom.  Wa da me wel weetn komt uut een beperkt antal bronn: 
* De *Proza [[Edda]]*, geschreevn deur Snorri Sturluson in de 13sten êeuwe in Ysland kort achter de kerstenienge van Ysland.  Et boek was bedoeld ols een andboek vo dichters en beschryft de lotgevolln van de Noorse goodn.
* De *Poëtische Edda*, ook in de 13sten êeuwe geschreevn in Ysland.  Ze bestoat uut 29 gedichtn over de Germoanse goodn en elden.  Der zyn 4 versies bewoard gebleevn, die nie oltyd 100% 't zelfde zyn en ook nie ollemolle helegans intact bewoard zyn.
* De *Gesta Danorum*, geschreevn deur den Deen Saxo Grammaticus.  Der is wel een verschil tussn de veroaln van Saxo en de dee uut de Edda's, en Saxo wordt nie oltyd ols 100% juste beschouwd.

## Et Germoanse 'Multi-versum'
Et universum van de Germoan is soms een multiversum genoemd omda 't bestoat uut neegn wêêreldn.  Die wêêreldn zyn verboendn me mekoar deur den wêêreldboom Yggdrasil.  De neegn wêêreldn zyn verdêeld over drie niveaus: 
* Ip 't ipperste niveau e je:
::::**Asgard*, de wêêreld van de Æsir, de goodn die afstamn van Odin.  In die wêêreld is ook 't Walhalla wo dan de dee die ip 't slagveld gesneuvld zyn, de Einherjar, no toe gebrocht zyn deur de Walkuren, de boodschapsters van Odin in under blinkende wapenuutrustinge ip under gevleugelde peirden. 
::::**Vanaheim*, de wêêreld van de Vanir, goodn die afstamn van de broers van Odin. 
::::**Alfheim*, de wêêreld van de licht Elfen
* Ip 't middelste niveau e je: 
::::**Midgard*, de wêêreld van de sterflikke menschen
::::**Jotunheim*, de wêêreld van de reuzn, de Jotun
::::**Muspellheim*, de wêêreld van 't vier wo da den reus Sutr weunt, die z'n vel van lava is en z'n oar van vier
* Ip 't oenderste niveau e je:
::::**Svartalfheim*, de wêêreld van de doenkere Elfen, de Svartálfar
::::**Nidavellir*, de wêêreld van de dwergn  
::::**Niflhel*, de yzige wêêreld wo dan de ysreuzn weunn.

Asgard en Midgard zyn me mekoar verboendn deur Bifrost, de reegnboge die ols brugge dient en bewakt wordt deur Heimdall, den bewaakr van de goodn die wel 1000 mijl verre kut oorn en zien.

## De vornamste Germoanse goodn
*Odin of Wodan, den ippergod
*Thor of Donar
*Frigg, de vrouwe van Odin
*Freya, godinne van de vruchtboareid en een Vanir
*Freyr, ook een van de Vanir
*Njord, god van de zêe en ook een Vanir
*Tyr, god van orloge en recht
*Loki, de god van de twist
*Baldr, de god van de schôoneid, de zuuvereid en van 't licht
Fransche Nederlandn

thumb|
De **Fransche Nederlandn** (Frans: *Pays-Bas français*) es de noame van et stik van de Nederlandn (de Lege Landn) ounder Karel den Stoutn da sinds de Vrede van Nymeegn in 1678 in Vrankryk ligt. 

## Geogroafisch
De Fransche Nederlandn bestoan uut:

*Frans-Vloandern:
**de Franschn Westoek, 't arroundissement Duunkerke (Frans: *Dunkerque*)
**Rysels-Vloandern (of *Zuud-Vloandern*), de regio round Rysel (Frans: *Lille*)
*Frans-Enegouwn (of *Zuud-Enegouwn*) : de streke round Valencyn (Frans: *Valenciennes*)
*Artesië, wuk da nu et Fransche departement Nauw van Kales es
*Picardië: 't stik boovn de Somme, de istorische zuudgrenze van de Nederlandn

De istorische noame *Fransche Nederlandn* komt nu dus à peu près overeen mei de Fransche regio Nord-Pas-de-Calais. D'r goan zelfs petiesjes round vo de regio eur oorsprounkelikke noame were te geevn en Dowoai (Frans: *Douai*) were tot oofdstee te benoemn.

## Zuud-Vloandern
De betekenisse van **Zuud-Vloandern** verschilt van bronne tot bronne. Zo verwyst **Zuud-Vloandern** soms ollene noa *Rysels-Vloandern*, soms noa heel *Frans-Vloandern*.

## Steedn en gemêentn
Zie de Lyste van Fransche gemeentn en under Vlamsche noame.

## Interne koppeliengn
*Frans-Vloandern
*Westoek
*Noorderdepartement
*Nauw van Kales (departement)

## Externe koppeliengn
*  Petiesje vo de noame van de regio te verandern
*  Annexoasje deur Vrankryk (interactieve koarte)
Woaterstof

**Woaterstof** (**H**) es een scheikundig element van 't type alkalimetoal. Da wil ounder andere zeggn dat y em lienks in de tabelle van Mendeljev stoat.

De noame komt van 't Latynse *Hydrogenium*.

Woaterstof is eigentlik gin juste noame want ip koamertemperateure en normoaln druk is 't y eigentlik oltyd e gaze.
miniatuur|Hydrogen Spectrum Test
Woaterstof is ne kleurloos niet-metoal.

Ofbeeldienge: Electron shell 001 Hydrogen - no label.svg|Boane met êen elektron round den atoomkern van woaterstoffe
Ofbeeldienge: Protium.svg|Protium, een isotoop van woaterstoffe, bestoat uut êen proton en êen elektron, gin neutroonn


Losse atoomn woaterstof kommn eigentlik nie vry vôorn; moa vanaf de twientigstn eeuw is 't er veel ounderzoek gedoan noar atomair woaterstof. Losse atoomn woaterstof goan vree gemakkelik reageern en goan under bindn mei andere atoomn woaterstof, en azo goan zyder woaterstofgaze vormn (H2). Et oungeloaden woaterstofatoom is e radicaal.

Et woaterstofion komt in de chemie en biochemie vele voorn in de vorm van H+ (ofte e proton) of H- (ofte e hydroniumion), die belangryk is in reductiereacties in organische systeemn en o.a. voornkomt by et gebruuk van Nicotinamidedinucleotide (NADH).
Enola Gay

thumb|Enola Gay en zyn bemanninge
**Enola Gay** wos de noame van de vlieger die bist den Twiddn Weireldôorloge d'êerste atôombomme, genoamd *Little Boy* (*Klêen Vintje* in 't West-Vlams) eit gesmeetn ip de Japansche stad Hiroshima ip 6 ogustus 1945. Ierdeure woarn der derekt 78.000 miensn dôo moa deur de radioactieve stroalinge eit da oantal nog ipgeloopn tot 140.000.

De vlieger wos nen **B-29** Superfortress-bommnwerpre me serienuméro B-2945-MO 44-86292 en wos speciaal utgekoozn deur kolonel **Paul Tibbets**, de pilôot bist de beroemdn vlucht, en z' èin em specioal moetn anpassn vo de missie. Ezzo èin ze nen ôop bewoapeninge en de bescherminge dervan moetn oaln vo gewichte te spoarn zoda de vlieger ôger koste vliegn vo nie gerakt te kunn zyn deur 't luchtafwêergeschut.
J' es genoemd achter de moedre van Paul Tibbets.

## Trivia
Den Britsn popgroep Orchestral Manoeuvres in the Dark eit in 1980 e liedje uutgebracht me den titel "Enola Gay" da over d'atôombomme ip Hiroshima goat.
Roekoe

**Roekoe** wos e online duvemelkersmanagementspel. In't spel krig je en oantal duuvn en die moe je goe ounderoddn zoda ze goe trainn vo beter te presteern in de vluchtn. 't Is e gelykoardig spel dat ounder wege is sins februoari 2026 en da je kunt speeln ip https://roekoe.org

't Spel trekt e bitje ip Hattrick, e voetbolmanagementspel. Ezo ester ôok e indelinge in 'klasses' mo die wordn in Roekoe "rayons" genoemd. Iedere weke zyn der 1 of 2 regionoale vluchtn (da werd bepoald deur nen democroatisch verkoozn Rayonleider) vo de leedn van dezelfdn rayon en iermee kundje puntn winn vo et regionoal klassement en ezo kundje promoveern of degradeern.
Iedere weke ester ôok nen nationoaln vlucht en ieran kun iedern duvemelker van 'tzelfste land meedoen en iermee kundje puntn winn vo et nationoal joarklassement. Der woarn 3 landn woar da je joe in koest schryvn; België, Ingeland en Olland, mo sinsn d'eriprichtienge kundje joe ollene mo in België mji inskrivvn.

In Roekoe moe je joe duuvn goe soigneern; ge moe ulder voedinge bepoaln en anvulln, personêel anwervn, duvekottn bouwn, 't weer in de goatn oddn, en ge moe der ôok vo zorgn da je financies nie in 't rôo groakn. 
Ge kun ook duuvn kôopn en verkôopn en ezo kundje redelik vele geld verdienn. En andere maniere vo jun duuvntil uut te breidn es 2 duuvn te koppeln en a je sjanse i komt er achter e poar doagn van gepoep e joungske van.

Doarnoast es Roekoe ôok ne gezellign gemêenschap me vele interactie tussn de leedn.

Ip 22 november 2007 werd beslootn vo Roekoe te sluutn omda 't uut zyn voegn gegroeid wos en 't vo d'ôorspronkelike iprichters ne sleur wos gekommn die te veel tyd paktige. Mo ip 1 oktober 2008 es Roekoe erbegonn mo et oantal leedn es nu wel beperkt, van tyd tot tyd kommn der nieuwe plekkn vry. Ip 3 februari 2009 kreeg Roekoe e vermeldienge in den Humo by 't ounderdêel Linke Boel en sins 8 februari bestoat er Radio Roekoe, nen online radio via live-streaming die verslag uutbringt en liedjes droait bist de belangrykste nationoale vluchtn lik Barcelona.
Roekoe es ondertusschn stopgezet gewist in oktober 2009 deur e reke van serverprobleemn en de geminderde motivatie van de iprichters en gamemasters.

## Externe koppelienge
* Officieeln website
* Nieuwe website met gelijkaardige componenten
* Roekoe in den Humo
The Van Jets

thumb|The Van Jets: Op de Tôffel 2010
**The Van Jets** es nen West-Vloamschn rockband. Ze zyn oorsproungklik van Ostende en uldern styl kundje et beste omschryvn als garoagerock. 

In 2004 wounn ze Humo's Rock Rally, e prestigieuze competiesje vo rockbands, me et liedje *Ricochet*. In 2005 kwam ulder EP uut noamlik *Belvédère Records presents The Van Jets* me ounder andre *Ricochet* ip. Teegn 't ende van 2006 brachtn ze de single *Electric Soldiers* uut in afwachtienge van uldern gelyknoamign album, die in 2007 ip de mart gebracht werd me liedjes die vree goe in de smoake volln van 't brêde publiek gelyk *Johnny Winter*, *Our Love = Strong* en *What's going on?*. Surtout 't latstgenoemde dee 't vrêe goe in olternative muziklystn lyk De Afrekening ip Studio Brussel.

Ip 1 moarte 2010 kwam nen nieuwn cd van ulder uut, *Cat Fit Fury!*. Den êestn single van't album, *The Future*, wierd al in januoari uutgebrocht. Die schyvve stound op êen in De eindafrekening 2010 en wos doaby de mêest gedroaide ploate ip Studio Brussel in 2010. Ôok den twidn single *Down Below* en de derde single *Teevee* stonden op êen in De Afrekening. Ip 17 september 2012 kwam ulder nieuwstn album uut genoamd 'HALO' me de singles *Here comes the light* en *Danger zone*.

## Groepsleedn
* Johannes Verschaeve (zang/gitoare)
* Michael Verschaeve (drums)
* Wolfgang Vanwymeersch (gitoare)
* Frederik Tampere (bas)

## Externen koppelienge
*Den officieeln site
Wir sind Helden

[right|thumb|<center> Van lienks no reks: [Mark Tavassol, Jean-Michel Tourette, Pola Roy, Judith Holofernes]]

**Wir sind Helden** (*Vlams: Wyder zyn Eldn*) is e Duutsche band die ôok in 't Duuts ziengt.

## Biografie
Wir sind Helden is in 2001 ipgericht en bestoat uut Mark Tavassol (bas), Pola Roy (drums), Jean-Michel Tourette (gitoar, keyboard) en Judith Holofernes (zang, gitoar). In 2002 miekten ze under muzikoale deurbrake me "Guten Tag (Reklamation)" in de Duutse singles lyste en ip MTV Europe, spyts et feit daze ton nog gin label aan. Under êerste album et ip numero 2 gestoan in de Duutse albumlyste. 

Pola Roy en Judith Holofernes zyn getrouwd. In 2006 et de band eftjes congé gepakt want da Holofernes e kiend mostn krygn.

## Discografie

### Albums

* Guten Tag (2002, EP)
* Die Reklamation (2003)
* Von hier an blind (2005)
* Soundso (2007)

### Singles
* Guten Tag (Reklamation) (2003)
* Müssen nur wollen (2003)
* Aurélie (2003)
* Denkmal (2004)
* Gekommen um zu bleiben (2005)
* Nur ein Wort (2005)
* Von hier an blind (2005)
* Wenn es passiert (2006)
* Endlich Ein Grund Zur Panik (2007)
* Soundso (2007)